2017 m. LFF taurė

**2017 m. LFF taurė** – 72-asis Lietuvos futbolo taurės turnyras. Taurę laimėjo Kauno „Stumbras“.

## Formatas

Varžybos vyko 6 etapais, visuose etapuose poros žaidė po vienerias rungtynes. Komandos į turnyrą registruotis buvo pakviestos 2017 m. kovo 29 d., tądien buvo paskelbtas ir turnyro reglamentas.

LFF taurės varžybose galėjo žaisti tik žaidėjai, oficialiai registruoti LFF, AFF arba jų įgaliotuose subjektuose. Žaidėjai galėjo būti registruoti tik už vieną komandą. 8 A lygos čempionato komandos, pagal 2016 m. sezono rezultatus, pradėjo žaisti nuo šešioliktfinalio. Visuose etapuose buvo žaidžiamos vienerios rungtynės. Rungtynių šeimininkais buvo žemesnės lygos komandos. Jei komandų porą sudarė tų pačių lygų komandos, aikštės šeimininkais tapo pirmoji burtų poros komanda. Iki aštunfinalio (imtinai) buvo leidžiama keisti 5 žaidėjus, vėliau – 3 žaidėjus. Vienu metu komandos sudėtyje aikštėje gali žaisti ne daugiau kaip 6 ne Europos Sąjungos piliečiai. Varžybose galėjo dalyvauti tik atitinkamo klubo pagrindinė komanda.

## Komandos

Pagal LFF varžybų nuostatus, 2017 m. LFF taurės varžybose privalėjo dalyvauti A lygos, LFF I ir II lygų komandos, taip pat galėjo dalyvauti III ir IV lygų bei žemesnių lygų komandos. III, IV lygos, žemesnių lygų ar veteranų (35 m. ir vyresnių) komandos, pageidaujavusios dalyvauti taurės varžybose, privalėjo žaidėjų registracijos varžyboms paraiškas pateikti iki 2017 m. balandžio 7 d. Pagal pateiktų paraiškų skaičių nustatytas etapų skaičius.

Taurės turnyrui užsiregistravo 44 komandos – visi A lygos ir I lygos klubai, taip pat kai kurios žemesnių lygų komandos. Dublerių ekipos turnyre dalyvauti negalėjo. Nuo II etapo žaidė visos pajėgiausios Lietuvos komandos:
* I etapo burtų traukime dalyvauvo 36 IV, III, II ir I lygų komandos. Burtų keliu ištrauktos 24 komandos rungtyniavo I etape. 12 porų nugalėtojų iškovojo teisę dalyvauti II etape. 12 komandų burtų keliu tiesiogiai pateko į II etapą;
* II etape žaidė 32 komandos: 12 I etapo porų nugalėtojų, 12 komandų, kurios pateko burtų keliu, ir 8 A lygos komandos („Žalgiris“, „Trakai“, „Sūduva“, „Atlantas“, „Jonava“, „Stumbras“, „Utenis“ ir „Kauno Žalgiris“);
* III etape dalyvavo šešiolikos porų nugalėtojai;
* IV etape dalyvavo aštuonių porų nugalėtojai;
* V etape dalyvavo keturių porų nugalėtojai;
* Finale dalyvavo pusfinalio porų nugalėtojai.

## Rezultatai
### I etapas (1/32 finalo)

I etapo burtų traukime dalyvavo 36 IV, III, II ir I lygų komandos. Burtų keliu ištrauktos 24 komandos rungtyniavo I etape, o 12 porų nugalėtojų iškovojo teisę dalyvauti II etape. 12 komandų burtų keliu (be varžovų) pateko tiesiogiai į II etapą. Šiame etape rungtynes iš viso žaidė 24 komandos. I etape daug pergalių pasiekė svečių komandos.

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### II etapas (šešioliktfinalis)

Šiame etape žaidė 32 komandos – prie I etapo 12 porų nugalėtojų ir 12 komandų, kurios pateko burtų keliu, prisijungė 8 komandos iš A lygos. Rungtynių tvarkaraštis patvirtintas gegužės 23 d. Šiame etape iškrito du A lygos klubai.

----

----

----

----

----

----

----

----

----

----

----

----

----

----

----

----

### III etapas (aštuntfinalis)

Šiame etape kovojo II etapo rungtynių nugalėtojai. Rungtynių tvarkaraštis patvirtintas birželio 16 d. Dramatiškai į kitą etapą pateko „Panerys“ ir „Panevėžys“.

----

----

----

----

----

----

----

----

----

### IV etapas (ketvirtfinalis)

Rungtynės vyko paskutinį vasaros savaitgalį. Labai įnirtingose rungtynėse „Stumbras“ per pratęsimą palaužė „Jonavą“.

----

----

----

----

----

### V etapas (pusfinalis)

Šiame etape žaidė praėjusios taurės finalo dalyviai „Sūduva“ ir „Žalgiris“. „Žalgiris“ laimėjo po 11 m baudinių serijos. Kitame pusfinalyje taip pat prireikė 11 m baudinių serijos – čia „Stumbras“ nugalėjo „Vytį“ iš I lygos.

----

----

----

### Finalas

Finalas sužaistas 2017 m. rugsėjo 24 d. Panevėžyje, jame susitiko „Stumbras“ ir „Žalgiris“. Prieš artėjantį taurės finalą į Panevėžį atvyko taurės trofėjus, kurį miesto merui R. M. Račkauskui simboliškai perdavė laikinasis LFF prezidentas Vidmantas Butkevičius. Į finalo rungtynes buvo skirti specialūs autobusai aistruoliams.

Vienintelį rungtynių įvartį 84 minutę pelnė Nasro Bouchareb ir „Stumbras“ šventė pergalę minimaliu rezultatu 1-0.

### Vartininkai

Žemiau pateikiamas sąrašas vartininkų, kurie viso taurės turnyro metu bent vieneriose rungtynėse nepraleido įvarčių (pagal Lietuvosfutbolas.lt pateiktus protokolus):
* 3 rungtynės: Rodrigo Martins Josviaki („Stumbras“);
* 2 rungtynės: Julius Kukonenko („Garliava“), Martynas Matuzas („Sūduva“);
* 1 rungtynės: Džiugas Bartkus („Žalgiris“), Ronaldas Grižas („Palanga“), Gytis Jakubaitis („Nevėžis“), Saulius Klevinskas („Vytis“), Tadas Norbutas („Banga“), Ignas Plūkas („Trakai“), Vilius Remeika („Tera“), Gintaras Repšas („Atmosfera“), Marius Suvaizdis („Panevėžys“), Tymofij Šeremeta („Trakai“), Armantas Vitkauskas („Žalgiris“), Arkadij Želnin („Džiugas“).

## Šaltiniai

## Nuorodos
* Lithuanian cup 2017 (Almis.sritis.lt)
* LFF taurė: sezonas 2017 (Lietuvosfutbolas.lt)
* LFF Taurė 2017 (Rsssf.org)
* Lithuanian Cup 2017 (Flashscore.com)
* LFF tauré 2017 (Foot.dk)